7. ДАНЪЧНА ПОЛИТИКА

1. 31977 L 0388: Шеста директива 77/388/ЕИО на Съвета от 17 май 1977 г. относно хармонизиране на законодателствата на държавите-членки относно данъците върху оборота – обща система за данъка върху добавената стойност: единна данъчна основа (ОВ L 145, 13.6.1977 г., стр. 1), последно изменена с:

- 32002 L 0038: Директива 2002/38/ЕО на Съвета от 7.5.2002 г. (ОВ L 128, 15.5.2002 г., стр. 41).

Чрез дерогация от член 12, параграф 3, а) от Директива 77/388/ЕИО, Кипър може да продължи да прилага чрез намалена ставка на данък добавена стойност, платен на предходния етап на доставката на фармацевтични и хранителни продукти, предназначени за консумация от човека, с изключение на сладолед, ледени близалки, замразено кисело мляко, фруктов сладолед и подобни продукти и десертни хранителни продукти (картофен чипс или солети, пасти и подобни продукти, опаковани за консумация от човека без по-нататъшна обработка), до 31 декември 2007 г.

Чрез дерогация от член 12, параграф 3, буква а) от Директива 77/388/ЕИО, Кипър може да продължи да прилага чрез намалена ставка на данък добавена стойност, но не по-ниска от 5% върху предоставянето на ресторантьорски услуги до 31 декември 2007 г. или до изтичане на преходния период, посочен в член 28, буква "л" на директивата, в зависимост от това, кое от двете настъпи по-рано.

Без да се засяга процедурата, постановена в член 27 от Директива 77/388/ЕИО, Кипър може да продължи да прилага опростена процедура за данък добавена стойност при прилагането на схема за отчитане на счетоводство на база парични средства и за данък върху доставки между свързани лица до една година след датата на присъединяване.

За целите на прилагане член 28, параграф 3, б) от Директива 77/388/ЕИО, Кипър може да освободи от данък добавена стойност предоставянето на земя за строеж, посочено в точка 16 от приложение Е към директивата до 31 декември 2007 г.

Такова освобождаване не засяга по никакъв начин собствените ресурси, за които основата за оценка ще трябва да се преизчисли в съответствие с Регламент (ЕИО, Евратом) № 1553/89 на Съвета относно окончателни единни условия за събирането на собствени ресурси, произхождащи от данък добавена стойност [2].

За целите на прилагане на член 28, параграф 3, б) от Директива 77/388/ЕИО, Кипър може да продължи да освобождава от данък добавена стойност международния превоз на пътници, посочен в точка 17 от приложение Е към директивата, до изпълнение на условията, посочени в член 28, параграф 4 от директивата или докато същото освобождаване се прилага от някоя от настоящите държави-членки, в зависимост от това, кое от двете настъпи по-рано.

2. 31992 L 0081: Директива 92/81/ЕИО на Съвета от 19 октомври 1992 г. относно хармонизиране на структурите на акцизите върху минералните масла (ОВ L 316, 31.10.1992 г., стр. 12), последно изменена с:

- 31994 L 0074: Директива 94/74/ЕО на Съвета от 22.12.1994 г. (ОВ L 365, 31.12.1994 г., стр. 46).

Без да се засяга официално решение, приемано съгласно процедурата, посочена в член 8, параграф 4 от Директива 92/81/ЕИО, Кипър може да прилага освобождаване от акциз върху минералните масла, използвани за производството на цимент, до една година след датата на присъединяване.

Без да се засяга официално решение, приемано съгласно процедурата, посочена в член 8, параграф 4 от Директива 92/81/ЕИО, Кипър може също така да прилага освобождаване от допълнителни данъци върху всички видове гориво, използвано за вътрешен превоз на пътници до една година след датата на присъединяване.

[2] ОВ L 155, 7.6.1989 г., стр. 9. Регламент, изменен с Регламент (ЕО, Евратом) № 1026/1999 (ОВ L 126, 20.5.1999 г., стр. 1).

--------------------------------------------------